
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 11 mai 2016
Nr.4c-9/114
RAPORT

asupra propunerii legislative pentru modificarea art.352 din Legea educaţiei naţionale nr.1/2011,
cu modificările şi completările ulterioare
(Plx. 127/2016)
1. În baza prevederilor art. 95 din Regulamentul Camerei Deputaţilor, republicat, cu adresa nr. Plx.127 din 26 aprilie 2016, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea art.352 din Legea educaţiei naţionale nr.1/2011, cu modificările şi completările ulterioare.

Pentru întocmirea raportului, Comisia a analizat avizul Comisiei pentru egalitatea de șanse pentru femei și bărbați, avizul Consiliului Legislativ și avizul Consiliului Economic şi Social.
Propunerea legislativă are ca obiect de reglementare modificarea art.352 din Legea educaţiei naţionale nr.1/2011, cu modificările şi completările ulterioare, în sensul reglementării posibilităţii instituţiilor de învăţământ de a încheia acorduri de parteneriat cu organisme private pentru a oferi elevilor și studenților posibilitatea de a-și testa şi aprofunda, prin practică, anumite cunoştinţe dobândite în cadrul sistemului de învățământ urmat până la acel moment, în vederea stabilirii unor opţiuni pentru o anumită carieră.
          2.  În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.

La lucrările Comisiei au fost prezenţi un număr de 16 deputaţi, din totalul de 26 membri ai Comisiei. 

În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Andrei Gheorghe Kiraly - secretar de stat în cadrul Ministerului Educației Naționale și Cercetării Științifice.  
3. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este primă Cameră sesizată.
4.  În urma dezbaterii, în şedinţa din 10 mai 2016, Comisia a propus, cu unanimitatea voturilor celor prezenți, adoptarea propunerii legislative cu amendamentele admise din Anexă.  

ANEXĂ

AMENDAMENTE ADMISE    
	Nr.

crt.
	Text

 Lege nr.1/2011, cu modific şi complet ult
	Text 
propunere legislativă
	Text propus de Comisie

(autor amendament)
	Motivare

	1.
	---
	Titlul Legii: Propunere legislativă  pentru modificarea Art.352 din Legea educaţiei naţionale nr.1/2011, cu modificările şi completările ulterioare
	Titlul Legii: Lege pentru modificarea art. 352 alin. (1) din Legea educaţiei naţionale nr. 1/2011  
	Respectarea normelor de tehnică legislativă

	2.
	---
	Articol unic – Art. 352 din Legea Educației Naționale nr. 1/2011, publicată în Monitorul Oficial Partea I, nr. 18 din 10 ianuarie 2011, cu modificările și completările ulterioare, se modifică și se completează după cum urmează:
	Articol unic -  La articolul 352 alineatul (1) din Legea educației naționale nr. 1/2011, publicată în Monitorul Oficial al României, Partea I, nr. 18 din 10 ianuarie 2011, cu modificările și completările ulterioare, litera b) se modifică și va avea următorul cuprins:
	Respectarea normelor de tehnică legislativă

	3.
	Art. 352 - (1) În sensul prezentei legi, consilierea şi orientarea în carieră includ următoarele tipuri de activităţi:

a) informarea cu privire la carieră, care se referă la toate informaţiile necesare pentru a planifica, obţine şi păstra un anumit loc de muncă;
b) educaţia cu privire la carieră, care se realizează în instituţiile de învăţământ prin intermediul ariei curriculare "consiliere şi orientare". Sunt oferite informaţii despre piaţa muncii, se formează abilităţi de a face alegeri privind educaţia, formarea, munca şi viaţa în general, oportunităţi de a experimenta diverse roluri din viaţa comunităţii sau din viaţa profesională, instrumente pentru planificarea carierei;

c) consilierea în carieră, care ajută persoanele să îşi clarifice scopurile şi aspiraţiile, să îşi înţeleagă propriul profil educaţional, să ia decizii informate, să fie responsabile pentru propriile acţiuni, să îşi gestioneze cariera şi procesul de tranziţie în diferite momente;
d) consilierea pentru angajare, care ajută persoanele să îşi clarifice scopurile imediate privind angajarea, să înveţe despre abilităţile necesare pentru a căuta şi a obţine un loc de muncă;
e) plasarea la locul de muncă, care reprezintă sprijinul acordat persoanelor pentru găsirea unui loc de muncă.
(2) Pentru punerea în aplicare a prevederilor alin. (1), precum şi pentru facilitarea corelării sistemului de învăţământ cu piaţa muncii, se înfiinţează şi vor funcţiona, în toate instituţiile de învăţământ superior, centre de consiliere şi orientare în carieră pentru elevii din anii terminali, studenţi şi absolvenţi, în cadrul cărora vor funcţiona unităţi de analiză şi gestiune previzională a solicitărilor pieţei muncii.

(3) Metodologia privind organizarea şi funcţionarea acestor centre se aprobă prin ordin al ministrului.
	La Art. 352 se modifică litera b) și va avea următoarea formă:
b) educaţia cu privire la carieră, care se realizează în instituţiile de învăţământ prin intermediul ariei curriculare "consiliere şi orientare". Sunt oferite informaţii despre piaţa muncii, se formează abilităţi de a face alegeri privind educaţia, formarea, munca şi viaţa în general, oportunităţi de a experimenta diverse roluri din viaţa comunităţii sau din viaţa profesională, instrumente pentru planificarea carierei, se intermediază, prin semnarea de parteneriate, accesul la organisme private în cadrul cărora elevul sau studentul să poată testa și aprofunda prin practică, anumite cunoștințe dobândite în cadrul instituțional de școlarizare urmat până la acel moment în vederea testării unor opțiuni pentru o anumită carieră viitoare. 

	”b) educaţia cu privire la carieră, care se realizează în instituţiile de învăţământ prin intermediul ariei curriculare "consiliere şi orientare". Sunt oferite informaţii despre piaţa muncii, se formează abilităţi de a face alegeri privind educaţia, formarea, munca şi viaţa în general, oportunităţi de a experimenta diverse roluri din viaţa comunităţii sau din viaţa profesională, instrumente pentru planificarea carierei, se intermediază, prin semnarea de acorduri de parteneriat, accesul la operatori economici/instituții publice în cadrul cărora elevul sau studentul să poată testa și aprofunda, prin activități practice, anumite cunoștințe dobândite în cadrul instituțiilor de învățământ în vederea testării unor opțiuni pentru o anumită carieră.”

Autor: Comisia
	Se elimină. Respectarea normelor de tehnică legislativă

